o
Tämä johtuu strategisista syistä. Israelin armeijan tukikohdat
sijaitsevat 60 kilometrin päässä Damaskoksesta.
Toiseksi, Syyria on menettänyt Golanin kukkulat kahdesti:
vuosien 1967 ja 1973 sodissa. Kuka itse asiassa menetti alueen?
Basharin isä, Hafez al-Assad,
joka toimi vuonna 1967 puolustusministerinä
ja vuonna 1973 presidenttinä.
Joten kyseessä on henkilökohtainen menetys.
He myös uskovat, että Golan on osa Syyriaa.
Kolmanneksi, he pitävät esimerkkinä Siinain luovuttamista Egyptille.
Israel luovutti koko Siinain Egyptille rauhaa vastaan,
joten miksi Syyrian pitäisi tyytyä vähempään?
Golanin takaisin saaminen lisäisi Syyrian arvovaltaa.
Vuoteen 1967 Golan oli osa Syyriaa.
Israel ja Syyria ovat käyneet neuvotteluja
vuoden 1991 Madridin konferenssista viime aikoihin asti.
Ainakin kaksi kertaa rauha melkein syntyi, ja sopimuksessa olisi ollut
koko Golanin palauttaminen Syyrialle.
Nykyiset tulevaisuudennäkymät eivät ole selkeät.
Näyttää siltä, että Golanin luovuttaminen on epätodennäköistä.
Netanyahu, uusi pääministeri, vastustaa sitä.
Myös 70-75 prosenttia israelilaisista vastustaa sitä.
Kaikkihan haluavat rauhaa, mutta he eivät halua maksaa siitä
Golanin kukkuloilla.
Joten mahdollisuudet Golanin luovuttamiseen ovat pienet.
Mutta Israelissa on ryhmiä, niinkuin armeija, jotka puolustavat ajatusta
neuvotella Syyrian kanssa ja jopa luovuttaa Golan.
Myös Netanyahu oli tätä mieltä
toimiessaan vuosia sitten pääministerinä.
Tämä johtuu Iranin uhkasta, joka on uusi kehityssuunta.
Syyriahan on osa kolmen Shiia-maan muodostamaa ryhmää.
Ideana on vetää Syyria pois tästä ryhmästä,
ja näin heikentää Irania.
USA:n uuden presidentin Obaman strategialla on myös vaikutusta.
Näyttää siltä, että hän haluaa keskustella
sekä Iranin, että Syyrian kanssa, ja tehdä parhaansa tuodakseen
Syyrian Sunni-arabi-koalitioon, johon kuuluu tällä hetkellä
Saudiarabia, Egypti ja Jordania.
Jos Israel haluaa olla mukana tässä strategiassa,
sen täytyy luopua Golanista.
Israel ja Syyria alkoivat käydä epäsuoria rauhanneuvotteluja
Turkissa vuonna 2007, ja ne sujuivat hyvin
Gazan operaatioon asti, jolloin Syyria lopetti neuvottelut.
Myös Turkki oli pahoillaan Gazan sodasta.
Mutta presidentti Bashar on sanonut haluavansa uudistaa neuvottelut,
mutta hän haluaa tehdä niin Amerikan suojassa.
Amerikka on tärkeä, koska Bashar haluaa Amerikan takaavan, että
Israel toimii mahdollisen sopimuksen synnyttyä ehtojen mukaan.
Jos Israel lupaa vetäytyä Golanilta,
Amerikka voi varmistaa, että se tekee niin.
Myös israelilaiset johtajat, kuten Netanyahu,
ovat ilmaisseet halukkuutensa rauhanprosessin jatkamiseen.
Silti hän ei lähde yksin neuvottelemaan Syyrian kanssa
vaan vain silloin, jos EU ja USA häntä siihen painostavat.
Israelin kansa on tätä vastaan.
Sopimuksen tulisi olla kaikenkattava sopimus, johon kuuluisi Libanonin
ja Syyrian lupaus hillitä Hezbollah- ja Hamas-järjestöjä,
ja luoda yhteisiä päämääriä.
Täällä Lähi-Idässä ei olla vielä opittu luomaan kahden voittajan
tilanteita, niinkuin Euroopassa.
Täällä pelataan nolla-yksi peliä, kuinka vahingoittaa toista.
Jos yhdistymme, voimme hyötyä toisistamme.
Esimerkiksi veden vähyys on ongelma tällä alueella, ja voimme käyttää
uutta teknologiaa, jonka avulla kaikki voivat saada vettä.
Turismi, ympäristö, ja terrorismia vastaan taisteleminen ovat asioita,
joiden puolesta voimme työskennellä yhdessä.
Molemmilla puolilla on tietenkin paljon epäilyksiä toista vastaan.
Mielestäni meidän pitää tehdä tämä niin pian kuin mahdollista,
koska kaikki hyötyvät siitä.
Mutta tämä ei ole tarpeeksi.
Molempien maiden johtajien on oltava valmiita tekemään uhrauksia.
En usko, että tämä voi tapahtua nyt, mutta he ansaitsevat mahdollisuuden.
Minun ehdotukseni on, että Golanin juutalaiset asukkaat voivat jäädä
asumaan Golanille Syyrian alaisuuteen, samalla tavoin kuin
Israelin alaisuudessa asuvat miljoona arabia.
En ole varma, voisivatko Golanin juutalaiset olla Syyrian
kansalaisia, mutta ainakin asukkaita.
Tässä tarvitaan luovia ratkaisuja, hyvää tahtoa ja poliittista tahtoa.
En ole varma, onko näitä tällä hetkellä olemassa.
Golanilla matkustaessa voi nähdä noin 53 juutalaiskylää, jotka ovat
tuhansia vuosia vanhoja.
Viimeiset evakuoitiin noin 500 vuotta sitten
ottomaani-imperiumin toimesta.
Siihen saakka täällä asui juutalaisia tuhansia vuosia.
Oliiviöljyn valmistaminen oli heidän pääelinkeinonsa.
Täältä on löydetty noin 120 juutalaista oliivinpuristamoa.
Jokaisessa kylässä niitä oli 2-10.
Täältä on löydetty myös 26 synagoogaa,
joiden jäännökset ovat vielä nähtävissä.
Niitä lakattiin käyttämästä noin 500 vuotta sitten.
Tämä alue oli siis merkittävä juutalaisalue.
Täällä on ihanaa, tämä on ainut paikka, jossa
karjaa voi kasvattaa laitumilla. Maa on hyvä maanviljelykselle,
sää on hieno, ja Gennesaretin järvi on lähellä.
Alue on täynnä vettä, mitä ei löydy muualta Israelista.
Muista maista alkaa loppua öljy, mutta Israelista vesi.
Oliiviöljyn valmistus on sitä, että oliivit murskataan ja neste kerätään
talteen, ja erotetaan vedestä.
Ennen vanhaan neste laitettiin astiaan, jolloin öljy jäi pinnalle.
Ainut ongelma oli se, että käsissä on paljon bakteereja.
Tästä ei oltu silloin tietoisia.
Talon likaisin paikka on tietokoneen näppäimistö,
koska bakteerit matkustavat kämmenissä paikasta toiseen.
Nykyään valmistamme öljyä paljon hygieenisemmissä oloissa.
Muutin Tel Avivista, ja ostin maatilan.
Istutin oliivipuita, ja aloin ostaa lisää puita.
Nyt minulla on 30 hehtaaria oliivipuita.
Niitä oli niin paljon, että päätin alkaa tuottaa oliiviöljyä.
Sitten huomasin, että kaikki ihmiset elävät maatilallisista.
Päätin, että on aika saada vähän tuottoakin.
Ostin tarvittavat koneet ja aloin tehdä oliiviöljyä kotona.
Sitten avautui mahdollisuus ostaa tämä paikka.
Ostin sen hallitukselta, maksoin täyden hinnan.
Rakensin tämän vierailukeskuksen ja teen oliiviöljyä täällä.
He eivät kutsu sitä takaisin antamiseksi, vaan
pelkästään antamiseksi.
He eivät voi antaa takaisin jotain, mikä ei kuulunut toiselle.
Täytyy varmaan siirtää bisnes muualle.
Tiedän, ettei minulla ole vaikutusvaltaa.
Jos Israel päättää antaa Golanin pois, aion totella.
Jos meitä pyydetään kymmenen vuoden päästä
valloittamaan tämä alue uudelleen, teen senkin.
Olemme Israelin kansalaisia.
Toimimme hallituksen päätösten mukaan.
En ole tyytyväinen, mutta jos se tapahtuu, en voi mitään.
Tähän ei liity järkisyitä.
He olivat täällä vuoteen 1967,
he ampuivat meitä, valloitimme alueen,
ja he ovat vihaisia ja haluavat sen takaisin.
Egypti ja Jordania saivat takaisin, mitä olimme valloittaneet heiltä,
ja niin Syyriakin haluaa.
Historiallisesti maa ei kuulu heille, mutta
he eivät katso asiaa historiallisesti.
He haluavat sen, koska se otettiiin heiltä vuonna 67.
Ensin pitää puristaa toisen kättä ja elää yhdessä,
ja sitten voidaan puhua maa-alueiden rajoista. Rauha rauhaa vastaan.
Tulin tänne kuuden päivän sodan jälkeen.
Tarkoituksenani ei ollut pelastaa juutalaista kansaa, vaan asettua
tänne, koska tykkäsin tästä paikasta.
Jos katsoo ympärilleni, voi ymmärtää miksi.
Ihastuin siis tähän paikkaan ja päätin asua täällä.
Kuuden päivän sota oli vuonna 1967.
Tulin tänne 1969-1970 vuosien vaihteessa.
Tulin Israeliin vuonna 1992. Tein aliyan Englannista.
Olen asunut tällä kukkulalla Urin kanssa viimeiset 10 vuotta.
Tulin Israeliin siionistisen elämänkatsomuksen takia.
Kasvoin Englannissa ajattelemaan, että juutalaisena minun pitäisi olla
Israelissa. Tämä on juutalaisten kotimaa.
Ja Golan on paras paikka minulle, koska olen hevosenomistaja.
Tämä on kotini.
Jokainen on joskus pienenä unelmoinut
laukkaavansa hevosen selässä jollain vihreällä pellolla.
Uskon, että jokainen on ajatellut joskus näin.
Jokainen yrittää elää unelmansa todeksi jossain vaiheessa elämäänsä.
Tämä on minun tapani elää unelmaani.
Kun tulin tänne, yritin yhdistyä unelmaani. Tämä liittyy työhöni,
tähän paikkaan, ja ihmiseen, jonka kanssa elän.
Hevosista puheenollen,
en pelkästään löytänyt yhteyttä tähän eläimeen,
vaan löysin niin erityisen yhteyden, että joskus toivon, että
voisin viestiä yhtä hyvin ihmisten kanssa.
Pidän kursseja ja kreditoin ratsastuksenohjaajia.
Opetan myös viestintätekniikkaa nimeltä "Natural Connection".
Se perustuu ruumiinkielen käyttöön.
Järjestämme myös ratsastusretkiä.
Opetan ihmisen ja hevosen välistä viestintää, jossa käytetään
pelkästään ruumiinkieltä ja ääntä.
Tämä toimii samalla tavalla, kuin ihmisten välinen viestintä.
Jos pyydän Justinea katsomaan tuonne, en käännä hänen päätään
tällä tavalla, enkä laita hänen suuhunsa jotain.
Sanon vain: "Katso tuonne".
Kun haluan, että hän katsoo minuun, en tee hänelle näin, vaan vain sanon
"katso tänne", ja hop.
Näin voi opettaa myös hevosia, ja ne tykkäävät siitä, koska niille
ei laiteta neljänneskiloa metallia suuhun ja vedetä siitä.
Kyseessä on koodikieli, josta tulee automaattinen reaktio.
Shawn, tule tänne...
Mielestäni Israelin ei tarvitse luovuttaa tätä aluetta.
Se ei ole järkevää.
Jos elää ja retkeilee näissä maisemissa,
niinkuin minä teen hevosten kanssa, jokainen kivi liittyy johonkin
menneisyyden juutalaisasutukseen. Puhun nyt 2000-vuoden takaisista
asioista, mutta tämä on historiaa.
Historia ei alkanut vasta eilen tai 60 viime vuoden aikana.
Täällä on ollut juutalaisia aina.
Täällä oli puolet Manassen sukukuntaa.
Täältä on löydetty 70 vanhaa synagoogaa.
Tämä oli synnyinmaamme 2000 vuotta sitten, ja mielestäni me olemme
palanneet takaisin tälle alueelle, emmekä ole täällä vain huvikseen.
Meillä on yhteys tähän paikkaan.
Tämä on siis historiallinen side tähän paikkaan.
Toinen syy on juutalaisen kansan hengissä selviäminen.
On tärkeää, että olemme täällä.
Syyrialaiset, jotka olivat täällä 20-21 vuotta, ja käyttivät tätä
aluetta tehdäkseen hyökkäyksiä meitä vastaan,
ja menettivät tämän alueen sodassa, he eivät voi käyttää sitä tekosyytä,
että alue oli kerran lyhyen aikaa heidän hallussaan.
He eivät voi pyytää aluetta takaisin sanoen: "Anteeksi, että hävisimme
sodan, mutta antakaa nyt tuo alue meille takaisin."
Sota ei ole vakuutusyhtiö.
Teemme kaikkemme, jotta saisimme rauhan Golania luovuttamatta.
Rauha täytyy tulla rauhan hinnalla.
Arabimaailma ja islamilaiset voimat, kuten Hizbollah, joka ei tunnusta
Israelia, ja Hamas, joka ei tunnusta Israelin olemassaoloa,
Iran, joka on luvannut tuhota Israelin atomipommilla,
Syyria, joka suojelee terroristivoimia, ja kaikki muut
radikaalijärjestöt, jotka ovat luvanneet tuhota meidät täysin,
mitä syytä meillä on antaa Golan ja pienentää aluettamme.
Islamilaisella maailmalla on valtavasti alueita maan päällä.
Niillä on paljon vauratta öljytaloudesta, he voivat huolehtia
palestiinalaispakolaisista niinkuin juutalaisvaltio huolehti
juutalaispakolaisista Israelissa.
Islamilaisella maailmalla ei ole ongelmaa maa-alueiden kanssa.
Israel on niin pieni maa, ettei sen nimeä voi kirjoittaa karttaankaan
kirjoittamatta sitä meren päälle.
Tässä ei ole kysymys pienen maa-alueen palauttamisesta.
Islamilaisen maailman on otettava vastuu pakolaistensa asuttamisesta,
ja heidän rahallisesta avustamisestaan.
Tällä tavalla ongelmat loppuisivat.
Mielestäni, jos aikoo asua tällä alueella ja kasvattaa perheensä
täällä, ei voi miettiä, mitä tekisi, jos alue luovutetaan.
Muuten ei voi kasvattaa lapsiaan kunnolla tai kasvattaa bisnestä.
Jos joutuisin ajattelemaan sitä, en voisi asua täällä, enkä hoitaa
perhettäni terveellä tavalla.
Minun täytyy uskoa, että tämä on kestävää.
Ulkomaalaiset kysyvät, missä Golan alkaa ja loppuu.
Minkälaisesta alueesta on kyse?
He yllättyvät aina nähdessään, kuinka pieni alue tämä on, ja kuinka
pieni koko maa on.
Koko maailma tietää Israelin ja palestiinalaisten välisestä
konfliktista, ja he yllättyvät aina.
Israelilaiset matkustavat ympäri maailmaa, ja monet ulkomaalaiset
ovat saaneet sellaisen kuvan, että Israel on valtavan iso paikka.
Israelilaisia on niin paljon kaikkialla.
Kun he näkevät Israelin koon ja Golanin pienuuden,
mielestäni se on tärkeää. Tämä antaa ihmisille perspektiiviä.
On tärkeää myös tulla ja nauttia tästä maasta,
mutta mielestäni henkilökohtainen kokemus on tärkeä.
Juutalaisen kansan tehtävä Israelissa on eloonjääminen.
Golan ei ole vain romanttinen paikka, vaan se on etummainen
bunkkeri juutalaisten eloonjäämisen kannalta.
Kun ratsastan tuonne vuoren päälle, näen sieltä Karmelin vuorelle asti.
Se on Välimeren rannalla oleva vuori.
Tämä paikka voidaan valloittaa yhdessä päivässä tai yössä.
Minä olen toinen sukupolvi holokaustista selvinneistä.
Isoisäni kuoli Aushwitchissa.
Eloonjääminen tarkoittaa minulle ja perheeni eloonjääneille sitä,
että juutalaiset eivät enää joudu kulkemaan paikasta toiseen.
Tämä tilanne ei enää jatku.
Tällä kertaa juutalaiset huolehtivat itsestään.
Tämän takia Golanin on pysyttävä osana Israelia, ja sen on autettava
säilyttämään Israelin valtio hengissä.